ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна

Аўтар: настаўнік пачатковых класаў вышэйшай кваліфікацыйнай катэгорыі, Мелюх Таццяна Мікалаеўна

Тэлефон: 8 044 455 39 52

(Распрацоўка вучэбнага занятку па вучэбным прадмеце для 1 класа)

**Урок 40**

**Тэма:** Замацаванне

**Мэта:** плануецца, што ў канцы ўрока вучні замацуюць веданне саставу вывучаных лікаў.

**Задачы:**

* замацоўваць веданне саставу вывучаных лікаў;
* замацоўваць уменне выконваць складанне і адніманне лікаў у межах васьмі на практычнай аснове;
* практыкаваць у параўнанні лікаў ад 1 да 8, рашэнні простых задач;
* выхоўваць інтарэс да прадмета, уменне самастойна працаваць.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан), рабочы сшытак да дапаможніка “Матэматыка 1 кл” 1 ч.; геаметрычныя фігуры; карткі з лікамі і знакамі; наглядны матэрыял.

**Ход урока**

**І Арганізацыйны момант.**

**Настаўнік:** Я жадаю вам добрага настрою і беражлівых сяброўскіх адносін адзін да аднаго. Пачынаем наш урок і памятаем: “МЫ ведаем ужо МНОГА, але хочам ведаць яшчэ БОЛЬШ”.

* А што вы ведаеце пра цырк?
* Хто з вас быў у цырку?

**Настаўнік:** Сёння ў нас незвычайны ўрок. Нас запрасілі ў цырк. На прадстаўленні вы павінны быць вельмі ўважлівымі і вам абавязкова спатрэбяцца тыя веды, якія атрымалі на мінулых уроках.

**Настаўнік:** Паглядзіце, хто нас сустракае? Зараз я аддам клоўну квіткі. Ой! Здаецца, я іх страціла. Што ж рабіць?

**ІІ Актуалізацыя ведаў і навыкаў навучэнцаў.**

* Добры клоўн прапануе нас прапусціць, калі мы выканаем яго заданні. Згодны?

У кожнага вучня на парце кругі з лічбамі.

* Размалюйце жоўтым колерам найбольшы лік, найменшы лік – сінім.
* Размалюйце блакітным алоўкам лік, які абазначае 5 прадметаў.
* Размалюйце зялёным колерам лік, які стаіць у натуральным радзе лікаў на сёмым месцы.
* Размалюйце чырвоным колерам лік, які стаіць паміж лікамі 4 і 2.
* Размясціце лікі ў парадку павелічэння. (1, 2, 3, 4, 5, 6, 7, 8.)
* Якія лікі засталіся не размалёванымі? (2, 4, 6.)
* Складзіце з гэтых лікаў усе магчымыя роўнасці. (2 + 4 = 6, 4 + 2 = 6,

6 – 2 = 4, 6 – 4 = 2.)

***Вусны лік***

1)Параўнанне лікаў і значэнняў выразаў.

 4 + 1… 3 6 + 1… 4 7 – 1… 7

 5 – 1… 8 8 – 2… 8 5 + 3… 8

2)Рашэнне прыкладаў.

**Настаўнік:** Малайцы! Зараз мы можам смела праходзіць у залу для гледачоў.

У глядзельнай зале ў нас 8 радоў і каб дабрацца да яго, нам трэба рашыць 8 прыкладаў.

7 + 1 6 – 3 5 + 2 8 – 4

8 – 3 3 + 4 7 – 1 6 + 2

2)Рашэнне задач.

**Настаўнік:**  Хто першым з’явіцца на арэне вы даведаецеся, калі адгадаеце загадку:

Летам ходзіць без дарогі,

Каля сосен і бяроз.

А зімой ён спіць у бярлозе,

І хавае ў лапу нос. (Мядзведзь.)

**Настаўнік:** Мядзведзі зусім “закінулі” вучобу са сваімі гастролямі і яны просяць у нас дапамогі. Ім у школе задалі рашыць задачы, а яны не могуць ніяк з імі разабрацца. Дапаможам ім?

а)Бабулька Надзя ў вёсцы жыве.

 Жывёл мае, а лік не вядзе.

 Я буду, дзеці, іх называць,

 А вы паспрабуйце хутчэй палічыць:

 Карова, цяля, два шэранькіх гуся,

 Аўца, парася і кошка Натуся.

 Колькі ўсяго жывёл у бабусі? (7.)

б)4 вароны на страху селі,

 2 яшчэ да іх прыляцела,

 Адказвайце хутка, смела.

 Колькі ўсіх іх прыляцела? (6.)

 в)Сем цукерак купіла Ганна,

 Адну дала дзяўчынцы Тані.

 Штук 3 за абедам сама з’ела,

 Дык колькі цукерак засталося ў Ганны? (3.)

**Настаўнік:** Малайцы! Мядзведзі вельмі вам удзячны.

* А як вы думаеце, што трэба рабіць, каб добра вучыцца?

**Настаўнік: Тэма нашага ўрока -** Замацаванне. Будзем адпрацоўваць уменне рашаць простыя задачы, прыклады, параўноўваць лікі ад 1 да 8. Замацуем нашы веды, якія мы набылі на мінулых уроках.

***Фізкультхвілінка***

Тупай, мішка, (Тупаем нагамі.)

Пляскай, мішка. (Пляскаем у ладкі.)

Прысядай са мной, братачка, (Прысядаем.)

Лапы ўверх, наперад і уніз, (Рухі рукамі.)

Усміхайся і сядай.

**ІІІ Замацаванне ведаў і спосабаў дзейнасці.**

***Работа з вучэбным дапаможнікам***

**Настаўнік:** А зараз сустракайце наступнага артыста. Адгадайце загадку:

Гучна брэша,

Дом ахоўвае,

Вялікі забіяка –

Хто гэта?.. (Сабака.)

**Настаўнік:** Дрэсіраваныя сабачкі таксама просяць у вас дапамогі. Яны забылі, як называюцца выразы са знакамі “больш”, “менш”, “роўна” і не могуць з імі справіцца.

1)с.80, №2 – параўнанне лікаў і значэнняў выразаў.

**Настаўнік:** Яны даўно не паўтаралі састаў лікаў і таксама не могуць справіцца з наступным заданнем. Дапаможам?

2)с. 80, №3 – састаў лікаў 8 і 7.

**Настаўнік:** Малайцы! Сабачкі вельмі вам удзячны.

Наступны артыст мае вялікія памеры. Паслухайце загадку:

Што гэта за тупат?

Які даўжэзны хобат.

Можа мне прысніўся сон?

Не, гэта – афрыканскі … (Слон.)

**Настаўнік:** Слон часта выступае і ў яго вельмі мала часу застаецца на ўрокі. Ён зусім разгубіўся на ўроку матэматыкі, не ведае, што такое ўмова, пытанне, рашэнне і адказ у задачы. А яшчэ ён ніяк не можа разабрацца, як падбіраць схемы да задач. Просіць дапамогі ў нас.

* Дапаможам?

3)с.80 – 81, №4, 5 – рашэнне задач.

***Фізкультхвілінка для вачэй***

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

**Настаўнік:** Наступная артыстка зусім ніколі не размаўляе, а толькі шыпіць. Яна ўсё робіць сама.

* Хто яна? (Змяя.)

Яна прапаноўвае вам самастойна выканаць наступныя заданні.

1)с.43- заданне ад божай кароўкі. Састаў ліку 8.

2)с.43, №2

У заданні неабходна павялічыць або паменшыць лік на 1 і запісаць вынік у клетку.

3)с.43, №3

Вучні абводзяць умову задачы, якая адпавядае рашэнню 6 – 2.

**Настаўнік:** Наступная артыстка хацела б з вамі правесці вясёлую гульню.

Яна вельмі любіць бананы.

* Хто яна? (Малпа.)

Рассыпаўся ў малпы канструктар, а ёй вельмі хочацца скласці машынку з геаметрычных фігур.

* Дапаможам?

* З якіх геаметрычных фігур складаецца машынка?
* Колькі квадратаў, прамавугольнікаў, кругоў, трохвугольнікаў?
* Якіх фігур найбольш, найменш?

*Работа выконваецца ў парах.*

**ІV Падвядзенне вынікаў.**

**Настаўнік:** Малайцы! Усе жывёлы засталіся задаволеныя вашай дапамогай і яны ўсе вам кажуць “Дзякуй”.

* А што вам найбольш запомнілася?
* Ці задаволены вы сваёй работай на ўроку?
* Якімі ведамі вы маглі б падзяліцца са сваім аднакласнікамі?
* Што вам не зусім зразумела і ў чым вам патрэбна дапамога?

**V Рэфлексія “Кветка настрою”.**

Вучням прапануецца падарыць кветкі артыстам у залежнасці ад свайго настрою:

   

Радасны настрой. Спакойна, ураўнаважана. Сумна, не цікава.